मुलुकमा बढीमा ४ लेनको सडकले काम चल्ने ठाउँमा किन चाहियो ८ लेन र ६ लेनको सडक जनताको भौतिक सम्पत्तिको नाश र तराईको उर्वर जमिनलाई मरुभूमीकरण गर्न ? नेपाली ध्वजावाहक पानीजहाज समुद्रमा सञ्चालन गर्ने एवं १० वर्षमा ५० लाख पर्यटक भित्र्याउनेलगायत दुई वर्षमा खाद्यान्नमा आत्मनिर्भर र पाँच वर्षभित्र खाद्यान्न निर्यात गर्ने, कामसाम भने केही गर्नु नपर्ने तर बाचाचाहिँ कति सजिला छन् ? तर विडम्बना, आज देशले प्रतिवर्ष ३०–४० अर्बको चामल आयात गरिरहेको छ। किसानले उत्पादन गरेको धान बेलामा किन्न नसक्ने सरकारले खाद्यान्नमा आत्मनिर्भर र खाद्यान्न निर्यात गर्ने कुरा गर्नु कहाँसम्म तल्लो स्तरको चिन्तन हो ? खाद्यान्न निर्यात त पञ्चायत शासनकालमा गरिन्थ्यो तर आजका नेताका लागि त्यो घटना दन्त्यकथाजस्तो लाग्न सक्छ।
